|  |
| --- |
|  |

Valtionavustustoiminnan yhteiskehittämisen ja yhteisten valtionavustuspalvelujen strategisen ohjaamisen yhteistyöryhmän (VA-yhteistyöryhmä) kokous 01/2025

Aika Keskiviikko 29.1.2025 klo 9-11

Paikka Teams

Jäsenet Vesa Lipponen, valtiovarainministeriö, puheenjohtaja  
Jaana Walldén, valtiovarainministeriö, varapuheenjohtaja  
Mari Näätsaari, Valtiokonttori  
Altti Iiskola, liikenne- ja viestintäministeriö  
~~Matti Hyytinen~~ Tuija Laukkanen, maa- ja metsätalousministeriö  
Mikko Lehtonen, oikeusministeriö  
Tiina Kuoppa, opetus- ja kulttuuriministeriö  
Petri Saarukka, puolustusministeriö (paikalla asiakohdissa 4-6)   
Johanna Herrala, sisäministeriö (paikalla asiakohdassa 4)  
Lassi Kauttonen, sosiaali- ja terveysministeriö  
Jenni Hyvärinen, työ- ja elinkeinoministeriö  
Sanna Takala, ulkoministeriö  
Piritta Sirvio, valtioneuvoston kanslia  
Merja Salmi, valtiovarainministeriö  
~~Tiina Kotonen-Pekkanen~~ Juha Järvinen, ympäristöministeriö

Pysyvät asiantuntijat Pauliina Smolander, KEHA-keskus  
Juha Pulkkinen, Innovaatiorahoituskeskus Business Finland  
~~Virpi Myllykoski, Ruokavirasto~~  
Hanna Heinonen, STEA  
Liisa Huovinen, Suomen Akatemia

Kutsutut asiantuntijat Vesa Hagström, Valtiokonttori, asiakohta 4.3  
Ahmed Khary Ali, Valtiokonttori, asiakohta 6  
Antti Seppänen, Valtiokonttori, asiakohta 4.1

Sihteeri Leena Rantala, valtiovarainministeriö

**Kokousmuistio 7.2.2025**

**1 Kokouksen avaaminen ja läsnäolijoiden toteaminen**

Puheenjohtaja avasi kokouksen, ja todettiin läsnäolijat.

Todettiin, että valtiovarainministeriö on nimennyt yhteistyöryhmän varapuheenjohtajaksi Tuula Lybeckin tilalle erityisasiantuntija Jaana Walldénin.

**2 Esityslistan hyväksyminen**

Päätös: Työryhmä hyväksyi 22.1.2025 päivätyn esityslistan kokouksen työjärjestykseksi. Todettiin, että asiakohdassa 4 valmennuksia koskeva Valtiokonttorin tilannekatsaus (4.1) käsitellään lyhyesti, jotta yleiskatsaukselle ja erillisprojektien tilannekatsaukselle jää riittävästi aikaa.

**3 Edellisen kokouksen pöytäkirjan hyväksyminen**

Päätös: Työryhmä hyväksyi edellisen kokouksen (06/2024) pöytäkirjan.

**4 Valtiokonttorin tilannekatsaus**

**4.1 Valtionavustustoiminnan valmennukset ja koulutukset**

Antti Seppänen esitteli tilannekatsauksen valmennuksista ja koulutuksista liitteen 2a mukaisesti. Toimintamallivalmennukset ovat toistaiseksi päättyneet, koska ilmoittautuneiden määrä oli syksyllä 2024 vähäinen. Keväällä 2025 jatketaan hybridimuotoisina uusia hallinnollis-juridisia koulutuksia. Jatkossa tarjolla on myös OmaData-rajapintaan ja vaikuttavuuteen liittyvää koulutusta. Mentorointiohjelman jatkoa harkitaan.

Työryhmän keskustelussa esiin nousseita asioita: valmennusten ja koulutusten todettiin olleen hyviä; johdon valmennuksissa tärkeää olisi ollut kohderyhmän täsmentäminen; klinikkamallista on saatu erinomaisia kokemuksia.

**4.2 Yleiskatsaus ja erillisprojektien tilannekatsaus**

Mari Näätsaari kertoi yhteisten palvelujen kehittämisen ja erillisprojektien etenemisen tilanteesta liitteen 2b mukaisesti. Erillisprojektien kokonaisuus edellyttää mm. määrittelyn toimintatapojen muuttamista. Tulevassa käyttöönottojen ohjausryhmässä käsitellään VK:n ehdotus palvelutuotannon muutoksista, mm. puhelinpalveluaikoja on tarkoitus supistaa. Road map vuodelle 2025 on suunniteltu aikaisemmin esiteltyjen priorisointiperiaatteiden mukaisesti. Myös käyttöönottajien kokoaman ns. puutteellisuuslistan tarpeet (60–70) tullaan arvioimaan hallintamallin mukaisesti.

Erillisprojekteista SA:n projektissa on selvitetty tarvittavat toiminnallisuudet ja kustannusarviot. Projektin rahoitus ja tarkempi aikataulu on vielä selvityksessä. SA:n projektista on saatavissa synergiaetuja VA-järjestelmän kehittämiselle. Innovaatiorahoituskeskus BF:n projekti on esiselvitysvaiheessa, ja vielä ei ole riittävästi tietoa päätöksentekoa varten. Tarkoitus ei ole, että erillisprojektien myötä muu VA-järjestelmän kehittäminen vähenee, vaan kehittämisen tulee laajentua hallitusti.

Työryhmän keskustelussa esiin nousseita asioita: käyttöönottajat ovat toimittaneet VK:lle yhteisesti kootun ns. puutteellisuuslistan; toiveena on listan läpikäynti VK:n kanssa; käyttöönottajilla on huoli kriittisten perustoimintojen saamisesta järjestelmään; erillisprojektit eivät saa hidastaa perustoiminnallisuuksien kehittämistä; nykyisten käyttöönottajien tarpeita pitäisi priorisoida kehittämistyössä; priorisoinnissa pitäisi painottua järjestelmän päivittäisen käyttäjän näkökulma; SA:n tarpeet ovat myös perustoiminnallisuuksia, eivätkä ristiriidassa muiden käyttäjien tarpeiden kanssa; VM:n linjauksena on tavoitella järjestelmää, joka voisi palvella kaikkia; myös tulevia käyttöönottoja tulee ennakoida; käyttöönoton päättymistä voi olla vaikea ennakoida joissakin avustuskokonaisuuksissa.

**4.3 Automaatio ja tekoäly -erillisprojekti** (asia käsiteltiin asiakohdan 6 käsittelyn jälkeen)

Vesa Hagström kertoi automaation ja tekoälyn hyödyntämistä koskevasta erillisprojektista liitteen 2c mukaisesti. Testaus- ja demo-käyttöliittymä on kehityksessä. Tunnistettuja tekoälyyn ja automaatioon liittyviä käyttötapauksia on yli 40. Työn alla ja testauksessa on noin 15 eri käyttötapausta, esim. tekoälyavustajat ja hakemusten käsittelyyn liittyvät toiminnallisuudet.

Työryhmän keskustelussa esiin nousseita asioita**:** tärkeitä huomioon otettavia käyttötapauksia ovat mm. velvoitteidenhoitoselvitys ja siihen liittyvä automatiikka (esim. verovelan liputtaminen), tarkastushavaintojen liputtaminen ja riskianalyysin hyödyntäminen tarkastussuunnitelman laadinnassa.

Päätös: Työryhmä merkitsi tiedoksi Valtiokonttorin tilannekatsauksen ja siitä käydyn keskustelun.

**5 Käytännejaoston tilannekatsaus**

Mikko Lehtonen esitteli käytännejaoston tilannekatsauksen liitteen 3 mukaisesti. Jaosto on kokoontunut muutamia kertoja. Käsiteltyjä teemoja ovat mm. monivuotiset yleisavustukset, valtionavustusprosessin aikataulu ja EU-rahoituksen omavastuuosuus. Tarkoituksena on käydä läpi myös STEA-avustuksia koskevaa selvityshenkilön raporttia lausuntoineen. Suunnitelmana on tuoda jaoston raporttiluonnos seuraavaan yhteistyöryhmän kokoukseen

Päätös: Työryhmä merkitsi tiedoksi käytännejaoston tilannekatsauksen.

**6 Kokonaiskuva valtionavustushauista**

Leena Rantala ja Ahmed Khary Ali esittelivät valtionavustushakuja koskevan analysointitoimeksiannon taustan ja tehtyjä havaintoja liitteen 4 mukaisesti sekä PowerBI-raporttiluonnoksen. Eräs havainto datasta on, että osasta hakuja puuttuu asianumerot, ja siksi haun yhdistäminen yksittäiseen avustuspäätökseen esim. haun tavoitteiden ja myönnetyn avustuksen käyttötarkoituksen vertailemiseksi ei ole mahdollista.

Työryhmän keskustelussa esiin nousseita asioita: valtionavustusten tilastointiin liittyy haasteita, esim. OKM tarkastelee tietoja määrärahavuosittain; odotuksena on, että tietopyynnöt viranomaisille vähenevät, kun Tutkiavustuksia.fi-palvelu kehittyy; esim. UM:llä on avustuksia, joissa ei lakiin perustuen ole hakuja lainkaan; esim. Y-ATV:n kautta tulevissa tiedoissa näyttäisi olevan puutteellisuuksia; jatkossa analyysissa pitäisi mennä vielä syvemmälle laadullisesta näkökulmasta ja käydä tiedon pohjalta strategiatason keskustelua mm. avustusten monikanavaisuudesta.

Päätös: Työryhmä merkitsi tiedoksi tehdyt havainnot ja raporttiluonnoksen sekä näistä käydyn keskustelun. Todettiin, että asiaan palataan myöhemmin.

**7 Tietojärjestelmän käyttövelvoitteen tarkoituksenmukaisuus ja mahdollisuus valtionavustustoiminnan tietovarannon hyödyntämiseen**

Asiakohtaa ei käsitelty ajanpuutteen vuoksi. Leena Rantala pyysi työryhmän jäseniä ja asiantuntijoita tarvittaessa lähettämään sähköpostilla kommentteja kokoukseen jaettuun materiaaliin (liitteet 5a-c).

**8 Muut asiat**

Ei muita asioita.

**9 Seuraava kokous**

VA-yhteistyöryhmän seuraava kokous on 26.3.2025.

Kevään kolmas kokous: 21.5.2025.

**10 Kokouksen päättäminen**

Puheenjohtaja päätti kokouksen klo 11.01.

**Liitteet**

Liite 1 VA-yhteistyöryhmän kokouksen 04\_2024 pöytäkirja  
Liite 2a Valtiokonttorin tilannekatsaus/ Valmennukset ja koulutukset  
Liite 2b Valtiokonttorin tilannekatsaus/ Yleiskuva  
Liite 2c Valtiokonttorin tilannekatsaus/ Tekoäly ja automaatio -erillisprojekti  
Liite 3 Tilannekatsaus valtionavustuskäytänteiden uudistaminen  
Liite 4 Kokonaiskuva valtionavustushauista  
Liite 5a Arviointien suunnittelua  
Liite 5b Koonti\_lähetekeskustelu\_käyttövelvoite  
Liite 5c Käyttöönottojen tilanne

**Jakelu**  Työryhmän jäsenet ja pysyvät asiantuntijat